joelniklaus/EU_Wikipedias huggingface dataset:
Σκιός

{{Ταξινομοπλαίσιο
| fossil_range =
| εικόνα = Sciaenidae - Sciaena umbra.JPG
| πλάτος_εικόνας= 280px
| λεζάντα_εικόνας = Μικρό κοπάδι σκιών
| βασίλειο = Ζώα (Animalia)
| συνομοταξία = Χορδωτά (Chordata)
| superclassis = Ακτινοπτερύγιοι (Actinopterygii)
| subclassis = Περκόμορφα (Perciformes)
| οικογένεια = Σκιαινίδες (Sciaenidae)
| γένος = Σκιαίνη (Sciaena)| είδος = 	S. umbra| διώνυμο = Sciaena umbra (Σκιός)
| binomial_authority = 
}}
Ο σκιός' (Sciaena umbra)'' είναι ψάρι του γένους σκιαίνη, που ζει σε ρηχά νερά και αμμώδη πυθμένα. Αλιεύεται με σκοπό την κατανάλωσή του από τους ανθρώπους, ειδικά στη Μεσόγειο.

Ετυμολογία 
Η λέξη "Umbra" προέρχεται από τη λατινική γλώσσα και σημαίνει σκιά ή φάντασμα ενώ το γενικό όνομα προέρχεται από την Ελληνική λέξη "σκιά".

Εξάπλωση 

Ο σκιός απαντάται στον Ανατολικό Ατλαντικό Ωκεανό, από τη Μάγχη μέχρι την Σενεγάλη και στο Πράσινο Ακρωτήριο, συμπεριλαμβανομένων των Καναρίων Νήσων. Επίσης στη Μεσόγειο Θάλασσα, στη Μαύρη Θάλασσα και στην Θάλασσα Αζόφ.

Βιότοπος 
Ζει σε βάθη μεταξύ 5 και 200 μ. και κυρίως πάνω από βραχώδεις και αμμώδεις υποστρώματα, ενώ ζει και σε ποταμούς.

Περιγραφή 
Ο Σκιός έχει μήκος μεταξύ 30 και 40 εκ. αλλά μπορεί να φτάσει τα 60. Έχει μια επίπεδη κοιλιά και έντονα τοξωτή πλάτη, που του δίνει ένα εύκολα αναγνωρίσιμο σχήμα, το σώμα συμπιέζεται πλευρικά και το μεγάλο, οριζόντιο στόμα φτάνει στο επίπεδο του ματιού και περιέχει οδοντωτά δόντια. Τα ραχιαία πτερύγια και το περικομμένο ουραίο πτερύγιο είναι κίτρινα με μαύρο περίγραμμα. Το σώμα είναι γκρι με λάμψεις από χρυσό και ασήμι. Το βάρος του κοιμαίνεται από 0,2 - 3,5 κιλά με σπανιότερες συλλήψεις ψαριών βάρους 5 - 5,5 κιλών .

Αλιεία 
Ο δκιός είναι \εμπορικό είδος σε ολόκληρη τη λεκάνη της Μεσογείου να το εκμεταλλεύεται. Αλιεύεται κυρίως με Υποβρύχια αλιεία και δίχτυα και είναι εκτεταμένα εκτεθειμένη στην αλιεία κατά τη διάρκεια των ωοτοκικών συγκεντρώσεων στα στόμια των εκβολών ποταμών.Επισης αλιεύεται με καθετή από τη βάρκα και με casting από την ακτή . 

Η ερασιτεχνική και επαγγελματική αλιεία αυτού του είδους απαγορεύτηκε στην Τουρκία από το 2003 μέχρι το 2006 για να συμβάλει στη διατήρηση του είδους.

Παραπομπές 

Περκόμορφα
Ψάρια ελληνικών θαλασσών
Πτωματοφάγα ζώα
Μύκονος (πόλη)

Η Μύκονος, γνωστή και ως Χώρα, είναι ελληνική πόλη που βρίσκεται στο νησί της Μυκόνου. Ανήκει διοικητικά στο Δήμο Μυκόνου του Νομού Κυκλάδων. Η πόλη έχει πληθυσμό 3.783 (το 2011). Η πόλη της Μυκόνου είναι η πρωτεύουσα της Μυκόνου και του Δήμου Μυκόνου.

Η πόλη της Μυκόνου βρίσκεται στη δυτική ακτή της Μυκόνου και περιβάλλεται από φυσικό όρμο του λιμανιού. Είναι η μεγαλύτερη αρχή στο νησί και το κύριο λιμάνι. Τα αξιοθέατα της πόλης περιλαμβάνουν την εκκλησία της Παναγίας Παραπορτιανής, μια τυπική κυκλαδική αρχιτεκτονική και τους παλιούς ανεμόμυλους. Στην όχθη της πόλης, υπάρχει μια περιοχή που ονομάζεται "Μικρή Βενετία", τα σπίτια της οποίας είναι κτισμένα ακριβώς στη θάλασσα με ενετικό τρόπο. Υπάρχει ένα βενετσιάνικο κάστρο στο λόφο. Στην πόλη στεγάζεται επίσης το Αρχαιολογικό Μουσείο Μυκόνου. Η πόλη (Χώρα) της Μυκόνου είναι κατασκευασμένη με τέτοιον τρόπο, ώστε να διατηρείται αναλλοίωτη η κυκλαδίτικη αρχιτεκτονική.

Η Δημοτική Κοινότητα Μυκονίων περιλαμβάνει εκτός από την πόλη της Μυκόνου τα χωριά Άγιος Ιωάννης Διακόφτης, Άγιος Στέφανος, Μπάος, Αρμένικος, Κλουβάς, Ορνός, Πλατύς Γιαλός, Πλιντρί, Ψαρού και Τούρλος και τα νησιά Δήλος, Μπάος, Καβούρας, Κρομμύδι, Πράσο,Μαρμαρονήσι και Σφοντήλι . Ο συνολικός πληθυσμός της κοινότητας είναι 8.397. Το αεροδρόμιο της Μυκόνου βρίσκεται πιο κεντρικά και νότια της Μυκόνου.

Χωριά της Μύκονου‎
Ασσί Αζάρ

Ο Άσσι Αζάρ (Εβραϊκά: אסי עזר; γ. 10 Ιουνίου 1979) είναι Ισραηλινός τηλεοπτικός παρουσιαστής. Συμπαρουσιάζει το Big Brother - Israel με τον Ερέζ Ταλ από το 2015 και το The Next Star με την Rotem Sela. Ο Αζάρ θα συμπαρουσιάσει τον  στο Τελ Αβίβ.

Πρόωρη ζωή
Ο Αζάρ γεννήθηκε στο Χολόν του Ισραήλ. Έχει καταγωγή από Μπουκάριους και Εμενίτες Εβραίους descent.

Καριέρα
Το πρώτο πρόγραμμα του ήταν το διαδικτυακό τηλεοπτικό σόου KIK. Τα χρόνια 2004–2005 ο Άσσι συμπαρουσίασε το νεανικό σόου Exit.  Αργότερα συμμετείχε στα προγράμματα The Show, Good Evening with Guy Pines και The Champion: Locker Room, όπως επίσης και στα σατιρικά προγράμματα Trapped 24 και Talk to My Agent.

Στις 25 Ιανουαρίου 2019, ανακοινώθηκε ότι θα παρουσιάσει τον Διαγωνισμό Τραγουδιού της Eurovision 2019 στο Τελ Αβίβ μαζί με τους Λούσι Αγιούμπ, Ερέζ Ταλ και Μπαρ Ρεφαέλι. Αργότερα αναφέρθηκε ότι ο Ταλ και η Ρεφαέλι θα είναι οι κύριοι παρουσιαστές, ενώ οι Αζάρ και Αγιούμπ θα είναι οι παρουσιαστές του green room.

Προσωπική ζωή

Το 2005 ο Αζάρ εκδηλώθηκε σαν ομοφυλόφιλιος. Λίγο αργότερα, ξεκίνησε να δημιουργεί την ταινία ντοκιμαντέρ, Mom and Dad: I Have Something to Tell You.

Στις 11 Απριλίου 2016, ο Αζάρ παντρέυτηκε τον Καταλανό φίλο του Άλμπερτ Εσκολά σε μια τελετή στη Βαρκελώνη.

Ο Αζάρ είναι συνήγορος των δικαιωμάτων των ΛΟΑΤ. Το 2009, ήταν στη λίστα με τους 100 γκέι με την μεγαλύτερη επιρροή, σύμφωνα με το OUT Magazine.

Δείτε επίσης
 Κατάλογος παρουσιαστών της Eurovision

Παραπομπές

Επιπλέον ιστοσελίδες

Διαγωνισμός Τραγουδιού Eurovision 2019
Ναός της Ομόνοιας (Ακράγαντας)

Ο Ναός της Ομόνοιας είναι ένας αρχαίος Ελληνικός ναός στην Κοιλάδα των ναών του Ακράγαντα, στη νότια ακτή της Σικελίας. Είναι ο μεγαλύτερος και καλύτερα διατηρημένος δωρικός ναός της Σικελίας και ένας από τους πιο καλοδιατηρημένους ελληνικούς ναούς, ιδιαίτερα μεταξύ των δωρικών.

Ιστορία
Ο ναός κτίστηκε το 440-430 π.Χ. Η καλοδιατηρημένη περίσταση των 6 Χ 13 κιόνων στηρίζεται επάνω σε ένα κρηπίδωμα τεσσάρων βαθμίδων, το οποίο έχει διαστάσεις 39,42 Χ 16,92 μ. και 8,93 μ. ύψος. Οι κίονες έχουν ύψος 6 μ., έχουν 20 αυλακώσεις και ένταση (λεπτότεροι στην κορυφή και πιο κυρτοί περίπου στη μέση) για πιο αρμονικό αισθητικό αποτέλεσμα. Διαθέτει πρόναο εν παραστάσει και οπισθόναο εν παραστάσει.

Όπως και ο γειτονικός ναός της Ήρας, κατασκευάστηκε σε συμπαγή βάση, που σχεδιάστηκε για να διορθώσει την ανομοιομορφία του βραχώδους εδάφους. Εκεί κοντά βρέθηκε μία επιγραφή, που αναφέρεται στην Concordia και ο ναός ονομάστηκε συμβατικά της Ομόνοιας, αν και η επιγραφή δεν συνδέεται με τον ναό.

Αν ήταν ακόμη σε λειτουργία ως τον 4ο-5ο μ.Χ. αι., τότε θα είχε σχέση με τις εκτελέσεις των εθνικών, όταν η Ρωμαϊκή Αυτοκρατορία έγινε χριστιανική. Ο ναός μετατράπηκε σε χριστιανική βασιλική τον 6ο αι., αφιερωμένος στους αποστόλους Πέτρο και Παύλο, από τον άγιο Γρηγόριο ντελλε Ράπε επίσκοπο του Ακράγαντα. Έτσι επιβίωσε της καταστροφής των τόπων λατρείας, που είχαν οι εθνικοί. Τότε στο κενό μεταξύ των κιόνων κτίστηκε τοίχος, κάτι που άλλαξε την αρχική μορφή του. Η διαίρεση σε σηκό και οπισθόδομο καταστράφηκε· οι τοίχοι του σηκού κόπηκαν, ώστε να σχηματιστούν αψίδες.

Το 1785 έγινε αποκατάσταση του μνημείου και οι χριστιανικές επεμβάσεις αφαιρέθηκαν: ο Γαβριήλ Λαντσιλλόττο Καστέλο πρίγκιπας της Τορρεμούτσα μετέφερε τον χριστιανικό βωμό κάπου αλλού και το 1788 άρχισε η αποκατάσταση του κλασικού κτηρίου. Eίναι -μετά από τον Παρθενώνα- ο καλύτερα σωζόμενος δωρικός ναός του κόσμου.

Πινακοθήκη

Δείτε επίσης
 Ναός του Ολυμπίου Διος (Ακράγαντας)
 Ναός της Ήρας Λακινίας (Ακράγαντας)
 Ναός του Ηρακλή (Ακράγαντας)

Παραπομπές 

Αρχαίοι ελληνικοί ναοί
Μεγάλη Ελλάδα
Αρχαιολογικοί τόποι στην Σικελία
Γλώσσα Τζεκ

Η Τζεκ, επίσης γνωστή ως Ντζεκ, είναι Βορειοανατολική Καυκάσια γλώσσα που ομιλείται από περίπου 1.500 με 11.000 Τζεκ στο χωριό Τζεκ στα βουνά του βόρειου Αζερμπαϊτζάν. Ανήκει στο Σαμουριανό τμήμα του βορειοδυτικού κλάδου της Καυκασικής γλωσσικής οικογένειας.

Η γλώσσα Τζεκ δεν είναι γραπτή γλώσσα και τα Αζέρικα είναι η λογοτεχνική γλώσσα των Τζεκ, καθώς και των λαών Σαχντάγκ.

Παραπομπές

Εξωτερικοί σύνδεσμοι 

 Tərxan Paşazadə, "Dünyanın nadir etnik qrupu – Azərbaycan cekliləri", Azərbaycan qəzeti
 Большая Энциклопедия в 62 томах: Джеки
 Speech.
Γλώσσες του Αζερμπαϊτζάν
Βορειοανατολικές καυκάσιες γλώσσες
Λήμματα που χρειάζονται παραπομπές από 08/2013
Λαφίνα Τρικάλων

Η Λαφίνα είναι μικρό γραφικό χωριό στην Πίνδο χτισμένο υψόμετρο 785 μέτρα υψόμετρο και ανώτερο υψόμετρο τα 857. Βρίσκεται στο δήμο Πύλης του Νομού Τρικάλων. Το χωριό γειτονεύει με τά χωριά Κορυφή και Νεράιδα. Στις παρυφές του χωριού περνάει ο Αχελώος ποταμός. Πάνω από το χωριό υψώνεται το βουνό Αηλιάς ή Κάναλος με υψόμετρο 1.329 μέτρων,Μουρτζιά η Σελιό 2.064μ. και περιφερειακά τα βουνά Κριάκουρας με υψόμετρο 2.150 μέτρων, Άη Ταξιάρχης με υψόμετρο 911 μέτρων και τα βουνά Κανακάρια με υψόμετρο 1500 μέτρων ακριβώς απέναντι. 

Στην είσοδο του χωριού υπάρχει μία βρύση. Απέχει από τα Τρίκαλα 78 χλμ, από την Άρτα 86, από το Βουργαρέλι 28 και από την Κορυφή Τρικάλων 5χλμ.
Το πανηγύρι του χωριού είναι 3ήμερο και γιορτάζεται στις 5-7 Αυγούστου. Στην νότια μεριά του χωριού βρίσκεται η πολιούχος του χωριού Αγία Σωτήρα στα 667 μέτρα υψόμετρο.

Χωριά του νομού Τρικάλων
Δήμος Πύλης
Γκολφάρι Τρικάλων

Το Γκολφάρι Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 678 μέτρων. Το χωριό ανήκε στον πρώην δήμο Μυροφύλλου (πριν το 2011).

Το 2011 είχε πληθυσμό 91 κατοίκων.Φιμολογείται οτι ειναι απόγονοι απο το Σούλι και κατοίκησαν εκεί μετα την εισβολή των Τούρκων στο Σούλι.Κάποια απο τα ονόματα που ειναι στο χωριό ειναι Μπούγας,Γάτας,Ευθημίου,Μπότσαρης,Τσουπράς,Αλέκος

Βρίσκεται άνωθεν του Αχελώου ποταμού και συνορεύει με τον νομό Άρτας. Το χωριό απέχει 97 χιλιόμετρα από τα Τρίκαλα, το κέντρο του νομού.

Χωριά του νομού Τρικάλων

Δήμος Πύλης
Σκαρπάρι Άρτας

Το Σκαρπάρι Άρτας είναι οικισμός στον δήμο Κεντρικών Τζουμέρκων στο νομό Άρτας της περιφέρειας Ηπείρου στην Ελλάδα. Είναι ορεινό χωριό, με υψόμετρο 647 μέτρων και ανώτερο υψόμετρο τα 677.Είναι στα σύνορα με τον νομό Τρικάλων και το τελευταίο χωριό του νομού Άρτας στά Ανατολικά.Στά <<πόδια>> του χωριού ρέει ο Αχελώος Ποταμός.Άνωθεν του χωριού υψώνονται οι βουνοκορφές Περδικόβρυση 1508μ και Ξέρακας 1491μ.
Συνορέυει με τα Κάψαλα Άρτας την Κορυφή Τρικάλων Νεράιδα Τρικάλων

Το 2011 είχε πληθυσμό 10 κατοίκων.

26 Ιουλίου γιορτάζει η αγία Παρασκευή και κάθε χρόνο γίνεται η θεία λειτουργεία.

Στο ανατολικότερο μέρος του χωριού υψώνεται ο λόφος Μισονήσι που συναντιούνται τα 2 ποτάμια Αχελώος και Γκούρα.

Χωριά του νομού Άρτας
Δήμος Κεντρικών Τζουμέρκων
Όρμα (Αλμωπία)

Η Όρμα ήταν πόλη στην Αλμωπία της αρχαίας Μακεδονίας.

Η ακριβής τοποθεσία της Όρμας δεν έχει ακόμη ταυτοποιηθεί.

Παραπομπές 

Οικισμοί στην Αρχαία Μακεδονία
Εγκαταλελειμμένοι οικισμοί στην Ελλάδα
Χαμένες αρχαίες πόλεις
Λίπαξος

Η Λίπαξος ήταν αρχαία ελληνική πόλις (πόλη-κράτος) στην Χαλκιδική, στην αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Κώμβρεια, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα, κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ.

Η ακριβής τοποθεσία της δεν έχει ακόμη ταυτοποιηθεί.

Παραπομπές 

Αναφέρεται πρώτα στα "Αργοναυτικά" του Ορφέως, στ.157, πως βρίσκεται δίπλα στην Παλλήνη, και έχει πολλά νερά ("ευύδροιος")
Οικισμοί στην Αρχαία Μακεδονία
Εγκαταλελειμμένοι οικισμοί στην Ελλάδα
Χαμένες αρχαίες πόλεις
Κίρον ΜακΜάστερ

Ο Κίρον ΜακΜάστερ (γενν. 3 Ιανουαρίου 1997 στο Ρόουντ Τάουν) είναι αθλητής του στίβου από τις Βρετανικές Παρθένους Νήσους.

Έχει κατακτήσει το "διαμάντι" στη σειρά Diamond League το 2017. Το 2018 κατέκτησε το χρυσό μετάλλιο στους Κοινοπολιτειακούς Αγώνες 2018 γράφοντας ιστορία, γιατί ήταν το πρώτο μετάλλιο των Βρετανικών Παρθένων Νήσων σε Αγώνες της Κοινοπολιτείας.

Παραπομπές 
O 

Αθλητές του στίβου από τις Βρετανικές Παρθένες Νήσους
Αθλητές του στίβου στους Θερινούς Ολυμπιακούς Αγώνες 2020
Α.Σ. Μετέωρα

Ο  Αθλητικός Σύλλογος Μετέωρα  είναι ελληνικός αθλητικός σύλλογος που ιδρύθηκε το 1929 και εδρεύει στην Καλαμπάκα. Την περίοδο 2018–2021 αγωνιζόταν στην Γ' Εθνική κατηγορία.

Διακρίσεις

Πρωτάθλημα 
 Πρωτάθλημα Πρωταθλητριών Ε.Π.Σ.
Νικητές (1):2012
 Α' Κατηγορία Ε.Π.Σ. Τρικάλων
Νικητές (9):1974–75, 1977–78, 1979–80, 1985–86, 1996–97, 2001–02, 2008–09, 2011–12, 2017–18

Κύπελλο 
 Κύπελλο Ε.Π.Σ. Τρικάλων
Νικητές (14): 1975–76, 1977–78, 1978–79, 1980–81, 1981–82, 1983–84, 1984–85, 1997–98, 1999–00, 2001–02, 2002–03, 2007–08, 2013–14, 2018–19

Συμμετοχές 
 Γ΄ Εθνική: 6
 1978–79, 1980–81, 1981–82, 2018–19, 2019–20, 2020–21
 Δ΄ Εθνική: 12     
 1982–83, 1983–84, 1984–85, 1986–87, 1997–98, 2002–03, 2003–04, 2004–05, 2005–06, 2009–10, 2010–11, 2012–13

Παραπομπές

Εξωτερικοί σύνδεσμοι 
 Επίσημη ιστοσελίδα

Αθλητικοί σύλλογοι Τρικάλων
Ιδρύσεις αθλητικών συλλόγων το 1929
Ιδρύσεις ποδοσφαιρικών ομάδων το 1929
Ποδοσφαιρικές ομάδες Ελλάδας
Ιερά Μητρόπολις Λιτίτσης

Η Ιερά Μητρόπολις Λιτίτσης ήταν ιστορική μητρόπολη του Οικουμενικού Πατριαρχείου η οποία βρισκόταν στη Θράκη με έδρα το Ορτάκιοϊ της Βόρειας Θράκης.

Ιστορία
Ως επισκοπή αναφέρεται πρώτη φορά ως Επισκοπή Λιοτίτζης επί Αυτοκράτορος Λεόντος Στ’ Σοφού. Προ του 1350 τοποθετείται η προαγωγή της Επισκοπή σε Μητρόπολη. Έδρα της αποτελούσε η Λίτιτσα έως της καταστροφής της από τους Κιρτζαλήδες το 1790. Έτσι η έδρα μεταφέρθηκε στο Ορτάκιοϊ όπου ανθούσε το ελληνικό στοιχείο.

Το 1821 ο Επίσκοπος Λιτίτσης Σωφρόνιος που ήταν μέλος της Φιλικής Εταιρείας, συγκρότησε επαναστατικό σώμα από Μανδριτσιώτες και Ορτακινούς, δηλαδή Έλληνες κατοίκους του Ορτάκιοϊ και της Μανδρίτσας, οι οποίοι αφού διέσχισαν την τουρκοκρατούμενη Βουλγαρία, ενώθηκαν με τα στρατεύματα του Αλεξανδρου Υψηλάντη και έλαβαν μέρος στην επανάσταση της Μολδοβλαχίας. Μετά την αποτυχία της επανάστασης, όσοι επέζησαν διέσχισαν πολεμώντας τη Βαλκανική χερσόνησο και έφτασαν στην Ηπειρο και απ' εκεί στην επαναστατημένη Ρούμελη, όπου πολέμησαν για την ελευθερία της Ελλάδος. Ελάχιστοι από τους πολεμιστές αυτούς επέστρεψαν.

Στο πλαίσιο των προσπαθειών για την προάσπιση της ελληνικότητας της περιοχής και των πληθυσμών αλλά και της αναχαίτισης των βουλγαρικών θηριωδιών και βιαιοτήτων, πραγματοποιήθηκε στις 23 Σεπτεμβρίου 1907 η ορκωμοσία Θρακών Ελλήνων αγωνιστών στη Μονή Αγίων Κωνσταντίνου και Ελένης του Ορτάκιοϊ, με στόχο την απελευθέρωση της περιοχής της Θράκης και την ενσωμάτωσή της στον εθνικό κορμό της Ελλάδας.

Το Ορτάκιοϊ κατελήφθη από τους Βούλγαρους κατά τον Α΄ Βαλκανικό Πόλεμο (30 Σεπτεμβρίου 1912 – 30 Μαΐου 1913). Οι Βούλγαροι εκδίωξαν το 1912 από την έδρα του ως Πατριαρχικό, τον Μητροπολίτη Λιτίτσης Νικόδημο μαζί με όλους τους Έλληνες κατά τους διωγμούς του Ελληνισμού της Θράκης το 1912-13. Έτσι, αποτέλεσε τελικώς και τον τελευταίο Μητροπολίτη Λιτίτσης.

Επισκοπικός κατάλογος
 Ανώνυμος 1342, 1350 και ως Λιτιτζίτζης 1351
 Θεοδόσιος (1652-1681)
 Παλλάδιος (1688-1689)
 Ανώνυμος (1712) είς συνοδικήν άπόφασιν πατρ. Κυρίλλου Δ', άνακοινωθεΐσαν τω άρχιεπισκόπω Λιτίτσης
 Μεθόδιος (1721—1731)
 Άνθιμος (?—1759)
 Αθανάσιος (1759—1788)
 Ιγνάτιος (1788-1796)
 Γρηγόριος (1796—1811)
 Σωφρόνιος (1811—1827)
 Ιωαννίκιος (1827—1853)
 Γρηγόριος (1853—1855)
 Ιωσήφ (1855—1861)
 Ιγνάτιος (1861—1892)
 Κωνσταντίνος (1892—1894)
 Βασίλειος (1891—1897)
 Νικηφόρος (1897—1907)
 Νικόδημος (1907—1930)

Παραπομπές

Λιτίτσης
Θράκη
Πανεπιστήμιο (τρένο) "Varsity"

To τρένο Varsity (Πανεπιστήμιο) ήταν ένα τρένο που λειτουργούσε από την Chicago, Milwaukee, St. Paul &amp; Pacific Railroad (Οδός Μιλγουόκι) σε μια διαδρομή απόστασης πάνω από 14 μιλίων μεταξύ του Σικάγο και του Μάντισον στο Γουισκόνσιν.

Ιστορία και Λειτουργία 
Η "Οδός Μιλγουόκι"  ξεκίνησε να λειτουργεί τρένα που συνέδεαν το Σικάγο με το Μάντισον το 1927, σε μια υπηρεσία η οποία πήρε το όνομα του πανεπιστημίου Marquette μια δεκαετία αργότερα, και αρχικά λειτουργούσε μεταξύ των Chicago Union Station και Mason City, Iowa, μία διαδρομή, οκτώ ωρών και 384 μιλίων, ώς το 1951 όταν η υπηρεσία σταμάτησε και το τρένο μετονομάστηκε Πανεπιστήμιο (Varsity). 

Στις πρώτες μέρες η κινητήριος της Milwaukee Road's  ήταν ατμομηχανή τύπου 4-6-2 "Pacific" . Στα τέλη του 1940 οι ντηζελοκίνητες εμφανίστηκαν και κατά το 1950, ηλεκτράμαξες EMD F-unit  ξεκίνησαν την λειτουργία.  H σύνθεση του συρμού αποτελούνταν από ένα ταχυδρομικό βαγόνι και δύο επιβατικά μαζί με το βαγόνι καφετέρια. Στη διάρκεια των διακοπών και των αγώνων των Wisconsin Badgers football στο Camp Randall Stadium, το Varsity λειτουργούσε με περισσότερα βαγόνια.

Στα τέλη του 1950 το Varsity άρχισε να αντιμετωπίζει μείωση επιβατών λόγω της αυξημένης ταξιδιωτικής δημοφιλίας του αεροπλάνου και του αυτοκινήτου.

Το 1963, το Milwaukee Road σταμάτησε, τις υπηρεσίες του παρόλο που για ένα σύντομο διάστημα οι υπηρεσία καφέ εστίασης ξαναλειτούργησε εκτάκτως μέσω της εκτοπισμένης Skytop Lounges και της κατακερματισμένης Olympian Hiawatha, όπου μέχρι το 1965, αντικαταστήθηκαν όλα τα βαγόνια. Μετά τον τερματισμό του συμβολαίου μεταξύ της Milwaukee Road’s και των Ταχυδρομικών Υπηρεσιών των Ηνωμένων Πολιτειών (United States Postal Service) το 1967, η Milwaukee Road αιτήθηκε στο Διαπολιτειακό Επαγγελματικό Επιμελητήριο (Interstate Commerce Commission) να σταματήσει τα δρομολόγια του, αλλά το Συμβούλιο αποφάσισε οτι πρέπει να διατηρηθεί η λειτουργία τα Σαββατοκύριακα και στις Διακοπές. Η λειτουργία επισήμως σταμάτησε τον Απρίλιο του 1971 με την δημιουργία της ΑΜΤΡΑΚ (Amtrak).

Έκδοση 2014 

Το φθινόπωρο του 2014, ανακοινώθηκε οτι η Πούλμαν Ρέιλ Τζέρνυς (Pullman Rail Journeys), που ανήκε στην Άιοβα Πασίφικ Χόλντινγς (Iowa Pacific Holdings), θα θέσουν σε λειτουργία το 2014 ένα περιορισμένο αριθμό τρένων, μεταξύ του Σικάγο και του Μάντισον στο Γουισκόνσιν, συμπεριλαμβανομένων δύο αλέ ρετούρ, μεταξύ των πόλεων.

Έκδοση 2016 
Στις 12 Ιουνίου του 2016, η Ιστορική Σιδηροδρομική Εταιρία Φόρτ Γουέιν τοποθέτησε μεταλική πλακέτα (Nickel Plate 765), στην τύπου 2-8-4 Μπερκσάιρ "Berkshire" ατμομηχανή, και έγινε εκδρομικό τρένο που του δώθηκε το όνομα Varsity, τιμώντας το αρχικό τρένο Οδός Μιλγουόκι (Milwaukee Road), σε ένα τμήμα της διαδρομής μεταξύ του σταθμού North Glenview Metra, και του Τζέινσβιλ, με μία στάση στο Φόξ Λέικ.

Αναφορές 

Τρένα,
Σιδηρόδρομος,
Τρένα στο Μιλγουόκι,
Ιστορία τρένων,
Τρένα Βορείου Αμερικής,
Αλέξανδρος Κατράνης

Ο Αλέξανδρος Κατράνης (γεννημένος στις 4 Μαΐου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ατρόμητο Αθηνών, με δανεισμό από τη ΑΣ Σαιντ-Ετιέν.

Σταδιοδρομία σε συλλόγους

Ατρόμητος 
Ο Κατράνης έκανε το επαγγελματικό του ντεμπούτο στη Σούπερλιγκ με τον Ατρόμητο στις 25 Σεπτεμβρίου 2016, σε έναν αγώνα εναντίον του Αστέρα Τρίπολης.

Σαιντ-Ετιέν 
Τον Αύγουστο του 2017, η Σαιντ-Ετιέν ανακοίνωσε την υπογραφή του με πενταετές συμβόλαιο. Το κόστος της μεταγραφής του αναφέρθηκε στα 800.000 €, συν 15% του ποσού μελλοντικής μεταγραφής.  Δεν έπαιξε ούτε σε έναν αγώνα με την πρώτη ομάδα, καθώς η διαφορά επιπέδου από έναν σύλλογο μεσαίας κατηγορίας της Σούπερλιγκ, σε ένα κορυφαίο γαλλικό σύλλογο της Λιγκ 1 όπως η Σαιντ-Ετιέν, είναι πολύ μεγάλη.

Ρουαγιάλ Μουσκρόν (δανεισμός) 
Στις 21 Ιουνίου 2018, υπέγραψε με τη βελγική Ρουαγιάλ Μουσκρόν ως δανεικός για ένα έτος. Στο τέλος του πρώτου γύρου, φαίνεται ότι δεν υπολογίζεται από τον προπονητή του, Μπερντ Στορκ, για το δεύτερο μισό της σεζόν. Μετά από 8 συμμετοχές στο Πρωτάθλημα (7 εκ των οποίων στο αρχικό σχήμα) και 1 στο Κύπελλο, ο νεαρός αμυντικός αναμένεται να επιστρέψει στη Γαλλία. Όπως ανέφερε το Foot Sur 7, ο 20χρονος αριστερός πλάγιος αμυντικός δεν έχει θέση στη Ρουαγιάλ Μουσκρόν και θα επιστρέψει στη Σαιντ-Ετιέν, παρά το γεγονός ότι ο προπονητής Jean-Louis Gasset, δεν του είχε εμπιστοσύνη στην αρχή της σεζόν και προτίμησε να τον δώσει ως δανεικό.

Ατρόμητος (δανεισμός) 
Στις 22 Ιανουαρίου 2019, ολοκληρώθηκε η επιστροφή του νεαρού διεθνούς στον Ατρόμητο, ως δανεικός για 1,5 χρόνο, με την ομάδα να έχει την επιλογή της αγοράς του. Προορίστηκε για αντικαταστάτης του Δημήτρη Γιαννούλη, ο οποίος επέστρεψε στον ΠΑΟΚ.

Εθνική ομάδα 
Ο Κατράνης έχει αγωνιστεί στις εθνικές Ελλάδας U17, U19 και U21.

Παραπομπές

Εξωτερικοί σύνδεσμοι 

 Αλέξανδρος  
 Προφίλ στο Soccerway 
 Προφίλ στο Transfermarkt.com

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Ποδοσφαιριστές ΑΣ Σαιντ-Ετιέν
Ποδοσφαιριστές Λιγκ 1
Έλληνες ποδοσφαιριστές στο εξωτερικό
Ξένοι ποδοσφαιριστές στη Γαλλία
Ποδοσφαιριστές Ρουαγιάλ Εξέλ Μουσκρόν
Ποδοσφαιριστές Προ Λιγκ Βελγίου
Ξένοι ποδοσφαιριστές στο Βέλγιο
Βρυότοπος Λάρισας

Ο Βρυότοπος είναι χωριό και κοινότητα του Δήμου Τυρνάβου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Αμπελώνα. Η απογραφή του 2011 κατέγραψε 560 κατοίκους στο χωριό και 585 στην κοινότητα. Η κοινότητα καλύπτει έκταση 27.245 τετραγωνικών χιλιομέτρων.

Διοικητικό τμήμα 
Η κοινότητα Βρυοτόπου αποτελείται από δύο χωριστούς οικισμούς:  

 Μικρόλιθος (25 κάτοικοι) 
 Βρυότοπος (560 κάτοικοι)

Πληθυσμός 
Σύμφωνα με την απογραφή του 2011, ο πληθυσμός του οικισμού ήταν 560 άτομα, δηλαδή μειωμένος σχεδόν 8% σε σχέση με τον πληθυσμό της προηγούμενης απογραφής του 2001.

Παραπομπές 

Χωριά του νομού Λάρισας
Δήμος Τυρνάβου
Μικρόλιθος Λάρισας

Ο Μικρόλιθος είναι χωριό του Δήμου Τυρνάβου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Αμπελώνα. Η απογραφή του 2011 κατέγραψε 25 κατοίκους στο χωριό. Είναι μέρος της κοινότητας Βρυοτόπου.

Πληθυσμός 
Σύμφωνα με την απογραφή του 2011, ο πληθυσμός του οικισμού ήταν 25 άτομα, δηλαδή μειωμένος σχεδόν 48% σε σύγκριση με τον πληθυσμό της προηγούμενης απογραφής του 2001.

Παραπομπές 

Χωριά του νομού Λάρισας
Δήμος Τυρνάβου
Ράινχολντ Χάνινγκ

Ο Ράινχολντ Χάνινγκ (Reinhold Hanning, Lippe, Δημοκρατία της Βαϊμάρης, 28 Δεκεμβρίου 1921 – Βεστφαλία, Γερμανία, 30 Μαΐου 2017 ) ήταν μέλος των SS, φρουρός στο στρατόπεδο συγκέντρωσης του Άουσβιτς στην, κατεχόμενη από τους ναζί,  Πολωνία. Ο Χάνινγκ κατατάχθηκε ως εθελοντής στο σώμα των "Waffen SS" όταν ήταν 18 ετών και κατά τη διάρκεια του Ολοκαυτώματος των Εβραίων και άλλων κρατούμενων του Άουσβιτς, ήταν φρουρός από τις αρχές του 1942 (οπότε αποφασίστηκε και η Τελική Λύση του Εβραϊκού ζητήματος από την ηγεσία του ναζιστικού κόμματος) έως τον Ιούνιο του 1944. Στο στρατόπεδο που υπηρέτησε βρήκαν το θάνατο περίπου 1 εκατομμύριο Εβραίοι και δεκάδες χιλιάδες άλλοι κρατούμενοι και ο Χάνινγκ ήταν επιφορτισμένος με το καθήκον να τους παραλαμβάνει από το χώρο άφιξης και να τους οδηγεί, μαζί με άλλους φρουρούς, στα κρεματόρια. Το 2016 παραπέμφθηκε σε δίκη ως συνεργός σε 170.000 δολοφονίες και πολλοί επιζήσαντες, πρώην φυλακισμένοι, κατάθεσαν εναντίον του. Πέθανε ένα χρόνο μετά, πριν ολοκληρωθούν οι διαδικασίες της δίκης, καθώς αρχικά του είχε επιβληθεί ποινή 10ετούς κάθειρξης και είχε ασκήσει έφεση.

Παραπομπές 

Χανινγκ Ραινχολντ
Γεράσιμος Σκλάβος

Ο Γεράσιμος Σκλάβος (Ντομάτα Κεφαλληνίας, 10 Σεπτεμβρίου 1927 – Αθήνα, 28 Ιανουαρίου 1967) ήταν Έλληνας γλύπτης και εικαστικός καλλιτέχνης.
Απόφοιτος της Ανώτατης Σχολής Καλών Τεχνών (1950) και με εξειδίκευση στη Γαλλία, μαθήτευσε κοντά στο Μιχάλη Τόμπρο και υπήρξε φίλος του κριτικού Κριστιάν Ζερβός και της συλλέκτριας ειδών τέχνης Αλί ντε Ροτσίλντ. Εμπνευστής της τεχνικής που ονόμασε τηλεγλυπτική, δημιούργησε δεκάδες πρωτοπόρα έργα. Βραβευμένος από την έκθεση Bienale για νέους καλλιτέχνες (1961) συμμετείχε σε πολλές εκθέσεις και θεωρήθηκε από πολλούς ένας από τους κορυφαίους γλύπτες του 20ου αιώνα. Βρήκε πολύ πρόωρο (μόλις 39 ετών) και απροσδόκητο θάνατο μέσα στο ατελιέ του, όταν καταπλακώθηκε από ένα του άγαλμα.

Πηγές 
 Γεράσιμος Σκλάβος (1927 - 1967)

Παραπομπές 

Έλληνες γλύπτες
Παναγιώτα Βλαντή

Η Παναγιώτα Βλαντή (Αθήνα, 28 Μαρτίου 1969) είναι Ελληνίδα ηθοποιός.

Πρώτα χρόνια 
Γεννήθηκε και μεγάλωσε στην Αθήνα. Σε ηλικία 16 ετών έλαβε μέρος στις κινηματογραφικές ταινίες "Κορίτσια για...τσίμπημα" και "Ράδιο-Αρβύλα" κάτι που την οδήγησε στο να αποφασίσει να σπουδάσει υποκριτική. Εξαιτίας της άρνησης των γονιών της για αυτή της την απόφαση ξεκίνησε να εργάζεται ως babysitter ενώ έλαβε μέρος και στα Καλλιστεία το 1988 με σκοπό την κατάκτηση της πρώτης θέσης και του χρηματικού επάθλου που συνόδευε τον τίτλο.

Βιογραφικό 
Ολοκληρώνοντας τις σπουδές της στην υποκριτική και τη Δραματική Σχολή Θεοδοσιάδη το 1993, έκανε το τηλεοπτικό της ντεμπούτο 1 χρόνο μετά, σε κάποια επεισόδια των σειρών "Οι Αγνοημένοι" και "Έρωτας και Πάθος", έχοντας μικρούς ρόλους. Τη σεζόν 1994-1995 έγινε ευρύτερα γνωστή μέσω της συμμετοχής της στη σειρά "Η Λυγερή" στην ΕΤ1. Επόμενες μεγάλες τηλεοπτικές επιτυχίες ήταν οι σειρές "Βίος Ανθόσπαρτος", "Ερόικα" και "Αέρινες Σιωπές", ενώ τις σεζόν 2000-2002 έλαβε μέρος σε διάφορα επεισόδια της σειράς Κόκκινος Κύκλος. Το 2007 κέρδισε το βραβείο Shooting Stars στο φεστιβάλ του Βερολίνου, που απονέμεται σε νέους ηθοποιούς. Τη σεζόν 2007-2009 υποδύθηκε τη Συλβή στη μαύρη κωμωδία του Πάνου Κοκκινόπουλου, Μαύρα Μεσάνυχτα, κάνοντας το χαρακτήρα της στη σειρά να ξεχωρίσει. Τη σεζόν 2009-2010 πρωταγωνίστησε στην κωμωδία του Mega M+M και έκανε guest εμφανίσεις στη σειρά 4 του Χριστόφορου Παπακαλιάτη. Έπειτα έκανε αποχή από την τηλεόραση και το 2012 πρωταγωνίστησε στην κυπριακή σειρά "Επτά ουρανοί και σύννεφα αλήτες" και μετά κράτησε έναν μικρό ρόλο στην κυπριακή σειρά "Καταιγίδα". Έπειτα αφιερώθηκε στο θέατρο ενώ έκανε μικρά περάσματα από σειρές στην τηλεόραση και το 2016 επέστρεψε με πρωταγωνιστικό ρόλο στην Ελληνική σειρά του Alpha "Αστέρας Ραχούλας". Έκτοτε ασχολείται με το θέατρο και δεν έχει εμφανιστεί με πρωταγωνιστικό ρόλο στην τηλεόραση Τη σεζόν 2021 - 2022 θα πρωταγωνιστήσει στη νέα κωμική σειρά του Alpha TV «Άσε μας ρε μαμά»..

Τηλεόραση

Κινηματογράφος

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Π.Α.Σ. Μινωική Ηρακλείου Κρήτης

Ο Π.Α.Σ. Μινωική Ηρακλείου είναι αθλητικός σύλλογος με έδρα τη Νέα Φορτέτσα του Ηρακλείου Κρήτης. Επίσημο έτος ίδρυσης του συλλόγου είναι το 1959, χρώματα του συλλόγου είναι το βυσσινί και το λευκό και έμβλημα του συλλόγου είναι ο Διπλός πέλεκυς, κρητικό ιερογλυφικό της Μινωικής γλώσσας κατά τα χρόνια του Μινωικού πολιτισμού. Ο σύλλογος δραστηριοποιείται αποκλειστικά το άθλημα του ποδοσφαίρου και διαθέτει πλήρη ποδοσφαιρικό τμήμα ανδρών όλων των ηλικιακών τμημάτων. Ανήκει στη δύναμη της Ε.Π.Σ. Ηρακλείου στις οποίας τις διοργανώσεις και λαμβάνει μέρος. Έχει αγωνιστεί 3 φορές στο πρωτάθλημα της Δ' Εθνικής και 1 φορά στο πρωτάθλημα της Γ' Εθνικής. Έδρα του αποτελεί το γήπεδο του Πανεπιστημίου στη συνοικία Νέα Φορτέτσα του Ηρακλείου.

Ιστορικό 
Ο Ποδοσφαιρικός Αθλητικός Σύλλογος Μινωική ιδρύθηκε επίσημα το 1959 και εντάχθηκε στην Ε.Π.Σ. Ηρακλείου, έχοντας Αριθμό Μητρώου Ε.Π.Ο. 799. Έχει αναδειχθεί 2 φορές (1986-87 και 2002-03) υπερπρωταθλήτρια Ε.Π.Σ. Ηρακλείου και 1 φορά (1987-88) κυπελλούχος Ε.Π.Σ. Ηρακλείου. Η Μινωική εμφανίστηκε για πρώτη φορά στις εθνικές κατηγορίες τη σεζόν 1979-80, όποτε και αγωνίστηκε στο πρωτάθλημα της Εθνικής ερασιτεχνικής κατηγορίας που ήταν πρόδρομος της Γ' Εθνικής. Τερμάτισε στη 18η θέση σε σύνολο 20 ομάδων του 1ου ομίλου και υποβιβάστηκε, έχοντας αντιπάλους μεταξύ άλλων τους Π.Α.Ο. Ρουφ, Αθηναϊκό, Ιωνικό Νίκαιας, Ατρόμητο Πειραιώς, Διαγόρα Ρόδου και τους συντοπίτες Π.Ο.Α. και Εργοτέλη. 

Τη σεζόν 1987-88 αγωνίστηκε για πρώτη φορά στην Δ' Εθνική κατηγορία. Τερμάτισε τελευταία στην 16η θέση του 4ου ομίλου και υποβιβάστηκε. Στην Δ' Εθνική αγωνίστηκε εκ νέου τη σεζόν 1990-91, όποτε και υποβιβάστηκε τερματίζοντας πίσω από τον Α.Ο. Πλατανιά Χανιών στην 16η θέση σε σύνολο 20 ομάδων του 10ου ομίλου και τη σεζόν 2003-04, όποτε και τερμάτισε στη 14η θέση σε σύνολο 17 ομάδων του 10ου ομίλου και υποβιβάστηκε.

Η Μινωική αγωνίζεται στο πρωτάθλημα της Α1' Κατηγορίας Ε.Π.Σ. Ηρακλείου. Τη σεζόν 2017-18 τερμάτισε στην 3η θέση διεκδικώντας την άνοδο. Στην ετήσια χοροεσπερίδα του συλλόγου στις 14 Ιουλίου του 2018 παρουσιάστηκε για πρώτη φορά ο ύμνος του συλλόγου, από τον καλλιτέχνη Στράτο Κουμπά. Ο ύμνος του συλλόγου γράφτηκε από τους Στράτο Κουμπά και Γιάννη Γιακανίκη και επισημοποιήθηκε από τον σύλλογο στις 2 Αυγούστου του 2018.

Παραπομπές

Εξωτερικοί σύνδεσμοι 
 Επίσημη ιστοσελίδα Ε.Π.Σ. Ηρακλείου
 Επίσημη σελίδα facebook του συλλόγου

Αθλητικοί σύλλογοι Ηρακλείου
Ιδρύσεις αθλητικών συλλόγων το 1959
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1959
Πάνος Αρμενάκας

Ο Παναγιώτης "Πάνος" Αρμενάκας (γενν. 5 Αυγούστου 1998) είναι Αυστραλός ποδοσφαιριστής ελληνικής καταγωγής, ο οποίος αγωνίζεται ως δεξιός πλάγιος μέσος στην δανέζικη Βεντισέλ. 

Αρχικά, εκπροσώπησε την Εθνική Παίδων Ελλάδας, πριν επιλέξει να εκπροσωπήσει την Εθνική Αυστραλίας U17.

Πρώιμη ζωή 
Γεννήθηκε στο Νιούπορτ Μπιτς της Καλιφόρνια, πριν μετακομίσει στο Σίδνεϊ σε νεαρή ηλικία. Έχει Αμερικανική, Αυστραλιανή και Ελληνική υπηκοότητα.

Σταδιοδρομία σε συλλόγους

Ακαδημίες 
Ξεκίνησε την ποδοσφαιρική σταδιοδρομία του στην ακαδημία της Σίντνεϊ Ολίμπικ, αφού ανιχνεύτηκε σε ένα πάρκο από τον πρώην διεθνή, Τζιμ Πατίκα. Σε ηλικία έξι ετών, προσκλήθηκε να περάσει τρεις εβδομάδες προπόνησης με την ομάδα ελίτ τζούνιορ της Μπαρτσελόνα. Όσο ήταν στην Ευρώπη, προπονήθηκε επίσης με τη Μπόλτον.   Προπονήθηκε με τη Σχολή Ποδοσφαίρου της Μίλαν στο Σίδνεϊ, υπό τις οδηγίες των Αντρέα Ικάρντι και Μίσα Ράντοβιτς, πριν δοκιμαστεί με την πρώτη ομάδα της Μίλαν στις αρχές του 2010. Στα τέλη του 2010, μετακόμισε στην Ευρώπη, αρχικά στην Μπρέσια, πριν ενταχθεί στην Ακαδημία Νέων της Γουότφορντ.

Ουντινέζε 
Αφού πέρασε δύο χρόνια με τη Γουότφορντ, ο Αρμενάκας υπέγραψε τριετή συμφωνία με την, επίσης ιδιοκτησίας Τζιαμπάολο Πότσο, Ουντινέζε. Υπογράφοντας με την ιταλική ομάδα, έγινε ο νεότερος Αυστραλός που υπογράφει ποτέ επαγγελματικό συμβόλαιο σε οποιοδήποτε από τα πέντε κορυφαία πρωταθλήματα στην Ευρώπη. Τον Νοέμβριο του 2015, υπέγραψε προέκταση του συμβολαίου του, που θα τον κρατήσει στην Ουντινέζε μέχρι το 2018.

Τουμπίζ (δανεισμός) 
Τον Ιούλιο του 2017, πήγε ως δανεικός για ένα έτος στην Τουμπίζ της Α' Κατηγορίας Β Βελγίου, ώστε να έχει την ευκαιρία να αποκτήσει χρόνο συμμετοχής ως βασικός.

Παναθηναϊκός 
Μετά από δοκιμαστική περίοδο τριών εβδομάδων, υπέγραψε συμβόλαιο διάρκειας 2,5 ετών με τον Παναθηναϊκό στις αρχές Ιανουαρίου του 2019.

Ζούλτε Βάρεγκεμ 
Τη σεζόν 2020-21 αγωνίστηκε στην βελγική Ζούλτε Βάρεγκεμ, η οποία συμμετείχε στο Βελγικό Πρώταθλημα.

Στατιστικά καριέρας

Διεθνής σταδιοδρομία 
Αρχικώς,εκπροσώπησε την Ελλάδα σε επίπεδο Εθνικής Παίδων, παίζοντας σε δύο φιλικούς αγώνες ενάντια στην Τουρκία U-17 τον Αύγουστο του 2014.  

Στα τέλη του 2014, δέχτηκε μία κλήση από την Εθνική Αυστραλίας U17, ώστε να παίξει στο τουρνουά Nike International Friendlies του 2014 στις Ηνωμένες Πολιτείες,  όπου έκανε το ντεμπούτο του σε μία ήττα από τη Βραζιλία U17 το Νοέμβριο του 2014. Τον Οκτώβριο του 2015, επιλέχθηκε στην 21μελής αποστολή της Εθνικής Αυστραλίας U17 για το Παγκόσμιο Κύπελλο ποδοσφαίρου U17 του 2015 στη Χιλή. Κατά τη διάρκεια αυτής της περιόδου, επιλέχθηκε από τη The Guardian ως ένα από τα καλύτερα πενήντα νέα ταλέντα στο παγκόσμιο ποδόσφαιρο.

Παραπομπές

Εξωτερικοί σύνδεσμοι 

   
     

Έλληνες ποδοσφαιριστές
Αυστραλοί ποδοσφαιριστές
Ελληνοαυστραλοί
Ποδοσφαιριστές από τις Ηνωμένες Πολιτείες Αμερικής
Ελληνοαμερικανοί
Ποδοσφαιριστές Παναθηναϊκού
Ποδοσφαιριστές ΑΦΚ Τουμπίζ
Ποδοσφαιριστές Ουντινέζε Κάλτσιο
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στο Βέλγιο
Νάταλι Γουντ

Η Νάταλι Γουντ (αγγλ. Natalie Wood), (20 Ιουλίου 1938 - 29 Νοεμβρίου 1981) ήταν Αμερικανίδα ηθοποιός του κινηματογράφου και της τηλεόρασης.

Καριέρα 

Η ηθοποιός ξεκίνησε καριέρα της στον κινηματογράφο κατά την παιδική της ηλικία, συνεχίζοντάς την με επιτυχία μετά την ενηλικίωσή της, αφού πριν κλείσει τα 25 της χρόνια είχε ήδη τρεις υποψηφιότητες για Όσκαρ. Το ντεμπούτο της στον κινηματογράφο έγινε το 1943 στην ταινία Κρεμάστε τους (The Moon Is Down) και το 1947, στα εννιά της χρόνια, ερμήνευσε το ρόλο της κόρης της Μορίν Ο'Χάρα στην χριστουγεννιάτικη ταινία Το θαύμα της 34ης οδού (Miracle on 34th Street) και το ρόλο της κόρης της Τζιν Τίρνεϊ στην ταινία Ψυχές στην ομίχλη (The Ghost and Mrs. Muir). Κατά την εφηβεία της, σε ηλικία 17 ετών, η ερμηνεία της στην ταινία Επαναστάτης χωρίς αιτία (Rebel Without a Cause, 1955) της χάρισε υποψηφιότητα για Όσκαρ Β' Γυναικείου Ρόλου. Πρωταγωνίστησε στις ταινίες μιούζικαλ: Γουέστ σάιντ στόρι (West Side Story, 1960) και Γυμνή κάθε βράδυ (Gypsy, 1962) και έλαβε υποψηφιότητα για Όσκαρ Α' Γυναικείου Ρόλου για την ερμηνεία της στις ταινίες: Πυρετός στο αίμα (Splendor in the Grass, 1961) και Αγάπησα έναν ξένο (Love with the Proper Stranger, 1965). Είναι επίσης γνωστή για τις ταινίες της Η αιχμάλωτος της ερήμου (The Searchers, 1956), Έρωτες που σβήνουν την αυγή (Inside Daisy Clover, 1965), Αγάπη για τον έρωτα (This Property is Condemned, 1966) και Μπομπ και Κάρολ και Τεντ και Αλίκη (Bob & Carol & Ted & Alice, 1969).

Προσωπική ζωή 
Η Γουντ κατά τη δεκαετία του 1970 περιόρισε τις κινηματογραφικές της εμφανίσεις, απέκτησε μια κόρη, τη Νατάσα Γκρέγκσον Βάγκνερ, από τον δεύτερό της σύζυγο, Ρίτσαρντ Γκρέγκσον και μετά το διαζύγιό τους το 1972 ξαναπαντρεύτηκε τον πρώτο της σύζυγο Ρόμπερτ Βάγκνερ, με τον οποίο υπήρξε παντρεμένη από το 1957 έως και το 1962. Η Γουντ απέκτησε άλλη μια κόρη, την Κόρτνεϊ, μετά το δεύτερό της γάμο με τον Βάγκνερ. Κατά τα τέλη της δεκαετίας του 1970, η ηθοποιός στράφηκε στην τηλεόραση, πρωταγωνιστώντας στην τηλεοπτική επανεκτέλεση της ταινίας του 1953 Όσο υπάρχουν άνθρωποι (From Here to Eternity). Η συμμετοχή της στην τηλεταινία αυτή, της χάρισε μια ακόμη υποψηφιότητα για Χρυσή Σφαίρα. Κατά τη διάρκεια της καριέρας της, οι ταινίες της είχαν ως θέμα το πέρασμα στην ενηλικίωση.

Θάνατος 
Η ηθοποιός απεβίωσε από πνιγμό στις 29 Νοεμβρίου 1981 σε ηλικία 43 ετών. Ο θάνατός της συνέβη υπό μυστηριώδεις και αδιευκρίνιστες συνθήκες και οι μαρτυρίες σχετικά με το περιστατικό ήταν ασαφείς και αντιφατικές. Οι έρευνες που ακολούθησαν τα επόμενα χρόνια ώθησαν τις αρχές του Λος Άντζελες να υποστηρίξουν το 2012 ότι ο θάνατός της οφειλόταν σε πνιγμό και άλλους μη καθορισμένους παράγοντες.

Φιλμογραφία

Παραπομπές

Εξωτερικοί σύνδεσμοι 

Ναταλι Γουντ, σελίδα στον ιστότοπο Cine.gr 
  

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αντρές Κούνια

Ο Αντρές Ίσμαελ Κούνια Σόκα (Andrés Ismael Cunha Soca, γεννημένος στις 8 Σεπτεμβρίου 1976) είναι διεθνής διαιτητής ποδοσφαίρου από το Μοντεβιδέο της Ουρουγουάης. Έχει υπάρξει διαιτητής της FIFA από το 2013 και έχει διαιτητεύσει έναν αριθμό σημαντικών αγώνων στο Κόπα Λιμπερταδόρες και στο Κόπα Αμέρικα. Έχει επίσης διαιτητεύσει σε αγώνες του Παγκοσμίου Κυπέλλου U20 του 2017 στη Νότια Κορέα. Κατά τη διάρκεια διεθνών αγώνων, οι βοηθοί διαιτητές του είναι ο Nicolás Taran και ο Mauricio Espinosa. Σε εθνικό επίπεδο, διαιτητεύει τακτικά σε αγώνες του Πρωταθλήματος Ουρουγουάης. 

Ο Κούνια ήταν διαιτητής στον αγώνα του Παγκοσμίου Κυπέλλου του 2018 μεταξύ της Γαλλίας και της Αυστραλίας στις 16 Ιουνίου, όπου καταλόγισε ένα πέναλτι, ύστερα από συνεννόηση με τον βοηθό διαιτητή βίντεο, Mauro Vigliano. Το περιστατικό σηματοδότησε την πρώτη φορά που επιβλήθηκε ποινή μετά από διαβούλευση με τον VAR σε αγώνα Παγκόσμιου Κυπέλλου.

Παγκόσμιο Κύπελλο

Παραπομπές 

Ουρουγουανοί διαιτητές ποδοσφαίρου
Διαιτητές Παγκοσμίου Κυπέλλου Ποδοσφαίρου 2018
Σοφία Μάνου

Η Σοφία Μάνου (15 Φεβρουαρίου 1982, Λουντβιχσχάφεν) είναι Ελληνίδα τραγουδίστρια.

Βιογραφία 
Η Σοφία Μάνου γεννήθηκε στις 15 Φεβρουαρίου του 1982 στο Λουντβιχσχάφεν της Γερμανίας. Δημοσίευσε το πρώτο της δίσκο με τίτλο "Κι έφυγες" το 2006. Την ίδια χρονιά, συμμετείχε στον δίσκο "Προσδοκώ ανάστασιν".

Το 2011, κυκλοφόρησε το album "Αληθώς Ανέστη". Επίσης, εμφανίστηκε στους Παγκόσμιους Καλοκαιρινούς Αγώνες της Αθηνάς το 2011, όπου εκτέλεσε το τραγούδι "Βυζάντιο".

Έπειτα, το 2014, κυκλοφόρησε το δίσκο "Στην Ελλάδα της Αγάπης" και το 2018 το "Ο Πρώτος Ήλιος", ο οποίος εμπεριέχει κομμάτια του συνθέτη Σταύρου Κουγιουμτζή.

Εργογραφία

Δίσκοι

Συμμετοχές σε δίσκους

Ζωντανές εμφανίσεις

Παραπομπές

Εξωτερικοί σύνδεσμοι 

 Επίσημη ιστοσελίδα 
 Κανάλι στο YouTube
 Σελίδα στο Facebook
 Σελίδα στο Twitter

Ελληνίδες τραγουδίστριες
Αντώνης Στεργιάκης

Ο Αντώνης Στεργιάκης (γεννημένος στις 16 Μαρτίου 1999) είναι Έλληνας ποδοσφαιριστής, ο οποίος αγωνίζεται ως τερματοφύλακας. Είναι διεθνής με την Εθνική Νέων.

Σταδιοδρομία σε συλλόγους 
Ο υψηλόσωμος τερματοφύλακας με τα γρήγορα πόδια, ξεκίνησε τη σταδιοδρομία του από τις ακαδημίες του Άρη και το 2015 μετακινήθηκε στη Θύελλα Φιλώτα και στη Γ' Εθνική κατηγορία.

Slavia Sofia
Ο Ολυμπιακός συζήτησε μαζί του για την απόκτησή του, αλλά ο Στεργιάκης ήθελε να παίζει βασικός στην πρώτη ομάδα και επέλεξε να δοκιμαστεί στη Σλάβια Σόφιας. Εντάχθηκε μόνιμα στη Βουλγαρική ομάδα τον Αύγουστο του 2015. Ήταν πρώτος τερματοφύλακας για την ομάδα U19 και ήταν αναπληρωματικός σε 5 αγώνες της πρώτης ομάδας κατά τη διάρκεια της σεζόν 2015-16. Στις αρχές Αυγούστου του 2016, πέρασε δοκιμαστικά στην ιταλική Ρόμα. Ταξίδεψε στην Τριγκόρια για το δοκιμαστικό, αλλά απέρριψε την προσφορά για να μετακινηθεί στην ομάδα. 

Στις 21 Αυγούστου 2016, έκανε το ντεμπούτο του για την Σλάβια, περνώντας ως αλλαγή στο 74ο λεπτό της εκτός έδρας νίκης με 4-0 επί της Λέφσκι Σόφιας. 

Στις 10 Απριλίου 2017, προτάθηκε επισήμως για το Βραβείο Golden Boy του 2017 και έγινε μόλις ο δεύτερος Έλληνας ποδοσφαιριστής που έλαβε μία τέτοια υποψηφιότητα το 2017, μαζί με τον Λάζαρο Λάμπρου.  Αφού εντυπωσίασε τον προπονητή τερματοφυλάκων, υπέγραψε πενταετές συμβόλαιο.

Blackburn Rovers 
Από τον Οκτώβριο του 2020 υπέγραψε για την αγγλική ομάδα  Blackburn Rovers για 3 χρόνια.

Παναιτωλικός 

Την σεζόν 2022-23 υπέγραψε συμβόλαιο με τον Παναιτωλικό.

Στατιστικά σταδιοδρομίας

Ομαδικά 

 Μέχρι τις 17 Δεκεμβρίου 2018

Διακρίσεις

Ομαδικές 

 Σλάβια Σόφιας 

 Κύπελλο Βουλγαρίας (1): 2017-18

Παραπομπές

Εξωτερικοί σύνδεσμοι 

 Ο επίσημος δικτυακός τόπος Αντώνης Στεργιάκης
   
 Αντώνης Στεργιάκης   

Έλληνες ποδοσφαιριστές
Τερματοφύλακες ποδοσφαιριστές
Ποδοσφαιριστές ΠΦΚ Σλάβια Σόφιας
Ποδοσφαιριστές Πρωταθλήματος ποδοσφαίρου Βουλγαρίας
Έλληνες ποδοσφαιριστές στο εξωτερικό
Απόστολος Γκουντούλας

Ο Απόστολος Γκουντούλας (γεννημένος στις 4 Φεβρουαρίου 1985 στην Κοζάνη) είναι Έλληνας κωπηλάτης. Στους θερινούς Ολυμπιακούς Αγώνες του 2012, αγωνίστηκε στη δίκωπο ανδρών με πηδαλιούχο με τον δίδυμο αδελφό του, Νικόλαο Γκουντούλα. 

Κέρδισαν το χρυσό μετάλλιο στην κατηγορία ελαφρών βαρών διπλού σκιφ ανδρών στο Παγκόσμιο Πρωτάθλημα Κωπηλασίας του 2008 και στην κατηγορία δίκωπου με πηδαλιούχο ανδρών στο Ευρωπαϊκό Πρωτάθλημα Κωπηλασίας του 2009 και του 2011.   Επίσης, κέρδισαν το χάλκινο μετάλλιο στο Παγκόσμιο Πρωτάθλημα Κωπηλασίας του 2009. 

Μαζί, ήταν επίσης μέλη της Ελληνικής ομάδας τετράκωπου με πηδαλιούχο, που κέρδισε το χρυσό μετάλλιο στο Ευρωπαϊκό Πρωτάθλημα του 2008 και του 2012  και το ασημένιο μετάλλιο στο Παγκόσμιο Πρωτάθλημα του 2010 και στο Ευρωπαϊκό Πρωτάθλημα 2010.

Παραπομπές

Εξωτερικοί σύνδεσμοι 

Αθλητές στους Θερινούς Ολυμπιακούς Αγώνες 2012
Έλληνες αθλητές της κωπηλασίας
Αθλητές της κωπηλασίας
Τοξικομανία

Τοξικομανία ή εξάρτηση από ναρκωτικά  και φάρμακα είναι η έξη της χρήσης ναρκωτικών ουσιών ή φαρμάκων που δεν δύναται να αποβληθεί αυτοδυνάμως από τον χρήστη. Σύμφωνα με τον Π.Ο.Υ. η εξάρτηση είναι μία κατάσταση αλληλεπίδρασης μεταξύ ενός ζώντος οργανισμού και ενός ναρκωτικού, η οποία χαρακτηρίζεται από επιδράσεις στη συμπεριφορά ή άλλες που περιλαμβάνουν πάντοτε μία εσωτερική ώθηση για λήψη ναρκωτικού σε περιοδική ή διαρκή βάση, με σκοπό τη βίωση ψυχικών εμπειριών και σε ορισμένες περιπτώσεις την αποφυγή ενοχλήσεων που προκαλούνται από την έλλειψή της (σύνδρομο στέρησης).

Κοινά ναρκωτικά είναι το αλκοόλ η ηρωίνη, η κάνναβη (νομιμοποίηση), η κοκαΐνη, το MDMA (έκσταση), οι αμφεταμίνες, το LSD (διαιθυλαμίδιο λυσεργικού οξέος), τα παραισθησιογόνα μανιτάρια, η κεταμίνη, το GHB (γ-υδροξυβουτυρικό οξύ). Στην κατηγορία ναρκωτικά περιλαμβάνονται φάρμακα αγχολυτικά, υπνωτικά, αντικαταθλιπτικά, διεγερτικά του Κεντρικού Νευρικού Συστήματος και οπιοειδή αναλγητικά.

Νομικά απαγορεύεται η κατοχή, χρήση και διακίνηση ναρκωτικών. Οι παραβάτες τιμωρούνται με φυλάκιση 1 έτους έως κάθειρξη 10 ετών.

Η χρήση ναρκωτικών ουσιών σχετίζεται με οξέα και χρόνια προβλήματα υγείας που εξαρτώνται από τις ιδιότητες των ουσιών, την οδό χορήγησης, την ατομική ευαλωτότητα και το κοινωνικό πλαίσιο της χρήσης τους. Στις οξείες βλάβες συμπεριλαμβάνεται η λήψη υπερβολικής δόσης που αποτελεί και το συνηθέστερο αίτιο θανάτου. Γενικά αποτελούν κίνδυνο για τη δημόσια υγεία και συνδέονται με λοιμώδη νοσήματα, νοσηρότητα και θνησιμότητα, επειδή όσοι κάνουν χρήση ναρκωτικών, ιδίως ενέσιμη, κινδυνεύουν να προσβληθούν από λοιμώδη νοσήματα λόγω κοινής χρήσης συνέργων (βελόνες). To AIDS (HIV) και η ιογενής ηπατίτιδα εμφανίζουν υψηλό επιπολασμό στους χρήστες ενέσιμων ναρκωτικών σε ολόκληρη την Ευρώπη.

Αναφορές 

Κοινωνικά ζητήματα
Τονίνα Τοριέλι

Η Τονίνα Τοριέλι (22 Μαρτίου 1934, Αλεσσάντρια) είναι Ιταλίδα τραγουδίστρια. Εκπροσώπησε την Ιταλία στην Eurovision 1956 με το τραγούδι "Amami se vuoi". Ήταν άγνωστο πόσους βαθμούς συγκέντρωσε στον διαγωνισμό μέχρι να ανακοινωθεί το νικητήριο τραγούδι.

Παραπομπές

Εξωτερικοί σύνδεσμοι 

 Τονάινα Τόρριελι στο IMDb

Ιταλοί τραγουδιστές
Συμμετέχοντες στο διαγωνισμό τραγουδιού Eurovision με την Ιταλία
Διαγωνισμός Τραγουδιού Eurovision 1956
Συμμετέχοντες στη Eurovision
Κάτω Σχολάρι Θεσσαλονίκης

Το Κάτω Σχολάρι είναι χωριό και κοινότητα του Δήμου Θέρμης. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Δήμου Μίκρας, του οποίου ήταν δημοτική περιφέρεια. Η απογραφή του 2011 κατέγραψε 1.954 κατοίκους στο χωριό. Η κοινότητα Κάτω Σχολαρίου έχει έκταση 23,80 χλμ.2 .

Παραπομπές 

Κωμοπόλεις του νομού Θεσσαλονίκης
Δήμος Θέρμης
Άλεφ (ποδοσφαιριστής)

Ο Άλεφ ντος Σάντος Σαλντάνια (γεννήθηκε στις 28 Ιανουαρίου 1995) είναι Βραζιλιάνος επαγγελματίας ποδοσφαιριστής, ο οποίος αγωνίζεται ως μέσος στον ΑΠΟΕΛ, δανεικός από τη Μπράγκα.

Σταδιοδρομία σε συλλόγους

Πρώιμη καριέρα 
Ξεκίνησε τη σταδιοδρομία του στην Πόντε Πρέτα το 2013 και ακολούθως, εντάχθηκε στη Β' ομάδα της Μαρσέιγ, υπογράφοντας μονοετές συμβόλαιο δανεισμού, με προοπτική αγοράς.

Μπράγκα 
Τον Ιούλιο του 2015, υπέγραψε πενταετές συμβόλαιο με τη Μπράγκα.

Ουμ Σαλάλ ΣΚ (δανεισμός) 
Στις 2 Σεπτεμβρίου 2016, ο Καταριανός σύλλογος Ουμ Σαλάλ, ανακοίνωσε την αγορά του Άλεφ από τη Μπράγκα. Ο παίκτης υπέγραψε μονοετές συμβόλαιο. Εκτός από τον Άλεφ, ο πρώην συμπαίκτης του, Άντερσον Μάρτινς, είναι επίσης Βραζιλιάνος.

Απόλλων Λεμεσού (δανεισμός) 
Στις 5 Ιουλίου 2017, μετακινήθηκε ως δανεικός στον Απόλλωνα Λεμεσού της Α' κατηγορίας Κύπρου. Στην Κύπρο, ο Βραζιλιάνος μέσος θυμίζει τον παίκτη που ξεχώρισε στο Παγκόσμιο Κύπελλο K20 στη Νέα Ζηλανδία. Την ίδια στιγμή, απέδειξε ότι διαθέτει πολύ καλή τεχνική κατάρτιση, έχοντας ηγετικό ρόλο στη μεσαία γραμμή του Απόλλωνα Λεμεσού, καθ' όλη τη διάρκεια του έτους.

ΑΕΚ (δανεισμός) 
Στις 14 Ιουλίου 2018, η ΑΕΚ και η Μπράγκα συμφώνησαν για το δανεισμό του Άλεφ στους Πρωταθλητές Ελλάδας, μέχρι το καλοκαίρι του 2019. Παρά τις αξιοθαύμαστες επιδόσεις του με τον Απόλλων Λεμεσού, ο Άλεφ δεν υπολογίζεται από την πορτογαλική ομάδα και η ΑΕΚ αποφάσισε να κινηθεί για τον παίκτη. Σύμφωνα με αναφορές, οι πρωταθλητές Ελλάδας έκαναν μια συμφωνία με την Μπράγκα για τον δανεισμό του Άλεφ για την ερχόμενη σεζόν, με τον παίκτη να έχει ρήτρα αποδέσμευσης 2 εκατ. ευρώ, η οποία μπορεί να ενεργοποιηθεί το επόμενο έτος. Στις 20 Ιανουαρίου 2019, σκόραρε το πρώτο του γκολ στο Πρωτάθλημα, στην εντός έδρας νίκη με 3-0 επί του Αστέρα Τρίπολης.

Διεθνής σταδιοδρομία 
Ο Άλεφ συμμετείχε στο Παγκόσμιο Κύπελλο U20 του 2015 με την ομάδα της Βραζιλίας.

Παραπομπές

Εξωτερικοί σύνδεσμοι 

 
 
 

Ποδοσφαιριστές Εθνικής Βραζιλίας ανδρών Κ20
Ποδοσφαιριστές Απόλλων Λεμεσού
Ποδοσφαιριστές Ουμ Σαλάλ Σπορτ Κλαμπ
Ποδοσφαιριστές Πριμέιρα Λίγκα
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Α΄ κατηγορίας Κύπρου
Ποδοσφαιριστές Καμπεονάτο Μπραζιλέιρο Σέριε Β
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Ασοσιασάο Ατλέτικα Πόντε Πρέτα
Βραζιλιάνοι ποδοσφαιριστές
Μέσοι ποδοσφαιριστές
Ξένοι ποδοσφαιριστές στην Ελλάδα
Ποδοσφαιριστές Πρωταθλήματος Κατάρ
Ξένοι ποδοσφαιριστές στην Πορτογαλία
Ξένοι ποδοσφαιριστές στη Γαλλία
Λουδίας Θεσσαλονίκης

Ο Λουδίας είναι χωριό του Δήμου Χαλκηδόνος. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος. Η απογραφή του 2011 κατέγραψε 789 κατοίκους στο χωριό. Ο Λουδίας είναι μέρος της κοινότητας του Μικρού Μοναστηριού.

Παραπομπές 

Χωριά του νομού Θεσσαλονίκης
Δήμος Χαλκηδόνος
Ρόζαλιντ Ράσελ

Η Ρόζαλιντ Ράσελ (αγγλ. Rosalind Russell), (4 Ιουνίου 1907 - 28 Νοεμβρίου 1976) ήταν Αμερικανίδα ηθοποιός του κινηματογράφου και του θεάτρου, σεναριογράφος και τραγουδίστρια, γνωστή για τη συμμετοχή της στις ταινίες: Ξαναπαντρεύομαι τη γυναίκα μου (His Girl Friday), πλάι στον Κάρι Γκραντ, στο ρόλο της δημοσιογράφου Χίλντι, Η θεία μου κι εγώ (Auntie Mame, 1958) στον ρόλο της Μέιμ Ντένις και Γυμνή κάθε βράδυ (Gypsy, 1962), πλάι στην Νάταλι Γουντ, στον ρόλο της Ρόουζ. Ικανότατη κωμικός, η Ράσελ κατάφερε να κερδίσει πέντε Χρυσές Σφαίρες και τις πέντε φορές που ήταν υποψήφια για το βραβείο. Βραβεύτηκε επίσης με βραβείο Τόνι το 1953 για την ερμηνεία της στο μιούζικαλ Wonderful Town, βασισμένο στην ταινία My Sister Eileen, στην οποία είχε πρωταγωνιστήσει το 1942. Προτάθηκε τέσσερις φορές για Όσκαρ Α' Γυναικείου Ρόλου, αλλά δεν κέρδισε ποτέ το βραβείο. 

Πέρα από τις ικανότητές της ως κομεντιέν, η Ράσελ ήταν καλή κι ως καρατερίστα, ιδιαίτερα σε ρόλους πλουσίων και καθωσπρέπει γυναικών. Η καριέρα της κράτησε σαράντα χρόνια, από τη δεκαετία του '30 εώς και τον θάνατό της από καρκίνο του μαστού στα μέσα της δεκαετίας του '70. Σημαντική θέση στην φιλμογραφία της έχουν η ταινίες: Γκρεμισμένα είδωλα (The Citadel, 1938), Γυναίκες (Women, 1939), Σίστερ Κέννυ (Sister Kenny, 1946), Το πένθος ταιριάζει στην Ηλέκτρα (Mourning Becomes Electra, 1947), Πικ-νικ (Picnic, 1955) και Η πλειοψηφία του ενός (A Majority of One, 1961).

Φιλμογραφία

Παραπομπές

Εξωτερικοί σύνδεσμοι 

Ρόζαλιντ Ράσελ, σελίδα στον ιστότοπο Cine.gr 
  

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βραβευμένες με Χρυσή Σφαίρα Καλύτερης Ηθοποιού (Δραματικές ταινίες)
Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Ζωοδόχος Πηγή Καρύστου Εύβοιας

Η Ζωοδόχος Πηγή Εύβοιας (πρώην ονομασία: Ρεούζι) είναι χωριό που ανήκει στη δημοτική ενότητα Στυραίων του δήμου Καρύστου στο νότιο νομό Εύβοιας. Μέχρι το 2011 το χωριό ανήκε στον δήμο Στυραίων.

Το 2011 είχε πληθυσμό 150 κατοίκων. Απέχει 5 χιλιόμετρα από το λιμάνι των Νέων Στύρων.

Χωριά του νομού Εύβοιας
Δήμος Καρύστου
Γιάνγκ ντι-Περτουάν Αγκόνγκ

Ο Γιάνγκ ντι-Περτουάν Αγκόνγκ (κυριολεκτικά «Αυτός Που είναι Κύριος», Τζάβι: ), επίσης γνωστό ως Ανώτατος Επικεφαλής ή Βασιλιάς, είναι ο μονάρχης και αρχηγός του κράτους της Μαλαισίας. Το αξίωμα θεσμοθετήθηκε το 1957, όταν η Ομοσπονδία της Μαλάγιας (σημερινή Μαλαισία) απέκτησε την ανεξαρτησία της από το Ηνωμένο Βασίλειο. Η Μαλαισία είναι συνταγματική ομοσπονδιακή μοναρχία με εκλεγμένο μονάρχη ως αρχηγό του κράτους. Είναι ένας από τους λίγους εκλεγμένους μονάρχες στον κόσμο. Η έννοια του εκλεγμένου μονάρχη πιστεύεται ότι είναι ριζωμένη στα βασίλεια Σριβιτζάγια και Αγιουθάγια του 7ου αιώνα, όπου εκείνη την εποχή ο βασιλιάς εκλεγόταν στη πόλη-κράτος Σριβιτζάγια.

Στη Μαλαισιακή συνταγματική μοναρχία, ο Γιανγκ ντι-Περτουάν Αγκόνγκ έχει εκτεταμένες εξουσίες σύμφωνα με το Σύνταγμα. Το σύνταγμα ορίζει ότι η εκτελεστική εξουσία της Ομοσπονδιακής κυβέρνησης ανήκει στον βασιλιά. Ωστόσο, δεσμεύεται να ασκεί αυτή την εξουσία με τη συμβουλή του Γραφείου ή του υπουργού που ενεργεί κάτω από την αρχή του γραφείου. Το Υπουργικό συμβούλιο με επικεφαλής τον πρωθυπουργό διορίζεται από το βασιλιά και τα εκλεγμένα μέλη του Κοινοβουλίου. 

Ανάμεσά τους, ο Γιάνγκ ντι-Περτουάν Αγκόνγκ έχει τη διακριτική ευχέρεια να επιλέξει τον Πρωθυπουργό και δεν δεσμεύεται από την απόφαση του απερχόμενου πρωθυπουργού, αν κανένα κόμμα δεν έχει κερδίσει την πλειοψηφία (Άρθρο 40). Αυτό, ωστόσο, δεν του έδινε το δικαίωμα και την εξουσία να απολύσει τον πρωθυπουργό. Επίσης, μπορεί να απορρίψει ή να αρνηθεί να συναινέσει σε μια αίτηση για τη διάλυση του Κοινοβουλίου (Άρθρο 40). Μπορεί να διακόψει ή να διαλύσει το Κοινοβούλιο (Άρθρο 55), αλλά μπορεί μόνο να διαλύσει το Κοινοβούλιο, κατόπιν αιτήματος του Πρωθυπουργού (Άρθρο 43). Μπορεί να απορρίψει οποιαδήποτε νέα νομοθεσία ή τροποποιήσεις υφιστάμενων νόμων αλλά αν εξακολουθεί να συγκρατεί την άδεια, ο προτεινόμενος νόμος θα γίνει αυτόματα νόμος 30 ημέρες από την αρχική υποβολή του (Άρθρο 66). 

Ο 16ος και σημερινός Γιάνγκ ντι-Περτουάν Αγκόνγκ είναι ο Σουλτάνος Αμπντουλάχ του Παχάνγκ, σε αντικατάσταση του Μοχάμετ Ε΄ του Κελάνταν που παραιτήθηκε στις 6 Ιανουαρίου 2019. Εξελέγη στις 24 Ιανουαρίου 2019 στη 251η ειδική συνεδρίαση της Διάσκεψης των Κυβερνώντων. Ορκίστηκε στις 31 Ιανουαρίου του 2019, μετά την 252η ειδική συνεδρίαση της Διάσκεψης των Κυβερνώντων στο Ιστάνα Νεγκάρα.

Κατάλογος Γιάνγκ ντι-Περτουάν Αγκόνγκ 

Οι διατελέσαντες Yang di-Pertuan Agong:

Παραπομπές 

Ηγεμονικοί τίτλοι
Βασιλείς της Μαλαισίας